नेपाल फाइनलमा
हङकङलाई ४ विकेटले हराउँदै नेपाली टोली एसीसी यू-१६ इस्टर्न रिजनको फाइनल पुगेको छ । उपाधिका लागि नेपालले मलेसियासँग आइतबार प्रतिस्पर्धा गर्नेछ । थाइल्यान्डमा जारी स्पर्धामा शनिबार टस जितेको हङकङले ३२.२ ओभरमा सबै विकेट गुमाई ८६ रन बनाएको थियो ।
काठमाडौँ — हङकङलाई ४ विकेटले हराउँदै नेपाली टोली एसीसी यू-१६ इस्टर्न रिजनको फाइनल पुगेको छ । उपाधिका लागि नेपालले मलेसियासँग आइतबार प्रतिस्पर्धा गर्नेछ । थाइल्यान्डमा जारी स्पर्धामा शनिबार टस जितेको हङकङले ३२.२ ओभरमा सबै विकेट गुमाई ८६ रन बनाएको थियो ।म्यान अफ द म्याच निखिलकुमार सिंहले ६.२ ओभरमा १६ रन खर्चेर ४ विकेट लिएपछि हङकङको इनिङ्स धर्मरायो । विशालकुमार पटेल र रमेश कुर्मीले २-२ विकेट लिए । हङकङका आरुस भागवतले मात्र अविजित ४३ रन बनाए । ८७ रनको लक्ष्य नेपालले २१.४ ओभरमा ६ विकेट गुमाएर भेट्टायो । सुरुआती ब्याट्सम्यान दीपक बोहराले ११, सुवास ऐरले १० र आइस भट्टराईले १७ रन बनाए पनि त्यसपछि तीन ब्याट्सम्यानले राम्रो प्रदर्शन गर्न सकेनन् । सातौं नम्बरमा ब्याटिङ गरेका रोहन दुधराज विकले १४ र क्रिस कार्कीले अविजित १२ रन बनाएपछि नेपाल फाइनलमा पुग्यो । शनिबारै अर्को सेमिफाइनलमा सिंगापुरलाई ५७ रनले हराउँदै मलेसियाले नेपालसँगको भेट पक्का गरेको हो । नेपाल र मलेसिया समूह चरणमा पनि भिडेका थिए । जहाँ नेपाल ३९ रनले विजयी भयो । नेपाल साबिक विजेता हो । 